کراچی:  وزیر تعلیم سندھ سعید غنی پارینے کہ پہلی آن ہشت کلاس اسکان نا طالب علم آتے پروموٹ کننگ نا فیصلہ کننگانے، وخت اس کہ نہہ آن دوانزدہ جماعت اسکان نا امتحان تا بارو اٹ فیصلہ چار شنبے نا دے مریک۔ کراچی ٹی پریس کانفرنس کرسا سعید غنی پارینے کہ سندھ اٹی اسکول آک یکم جون آن ملنگپسہ، و پوسکن آ تاریخ نا پڑو ولدا کننگک۔ او پارے کہ کورونا وائرس آن پد داسہ ننے تینا لائف اسٹائل ءِ بدل کروئی ءِ۔ ولے چنا تا تعلیم ءِ برجا تخنگ کن چندی ماڈل آتیا کاریم مننگ اٹی ءِ۔ انتئے کہ مننگ کیک کہ اسکول آتے شش تُو پین ملنگ کپن۔ دا بابت نن سجفینن۔ وزیر تعلیم پارے کہ اسکول آتے بند اِلنگ کپنہ، چنا تا تعلیم ءِ ہم ہروئی تمک۔ ہندا سوب آن منہ دے اٹی آن لائن تعلیمی نظام اس اتنگ نا پڑو کننگک۔
